**ΕΝΤΥΠΟ ΑΙΤΗΣΗΣ ΑΣΚΗΣΗΣ ΔΙΚΑΙΩΜΑΤΩΝ**

**ΚΑΤΑ ΤΟΝ ΓΕΝΙΚΟ ΚΑΝΟΝΙΣΜΟ ΓΙΑ ΤΗΝ ΠΡΟΣΤΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ 2016/679**

|  |  |
| --- | --- |
| **Προς:** Τον «Δικηγορικό Σύλλογο Ρόδου»25ης Μαρτίου 9, Ρόδος, Ελλάδα, TK: 85100**Υπ’ όψιν:** dpo@dsrnet.gr | **Στοιχεία Αιτούντος:**Ονοματεπώνυμο:………………………………………Πατρώνυμο:…………………………………………….ΑΔΤ:…………………………………………………….Ιδιότητα:…………………………………………………….Ημερομηνία:…………………………………………….. |

Αγαπητοί,

Θα επιθυμούσα να ασκήσω τα παρακάτω δικαιώματά μου και να λάβω την έγγραφη απάντησή σας εντός μηνός από την παραλαβή του αιτήματός μου από εσάς:

|  |  |
| --- | --- |
| ΔΙΚΑΙΩΜΑ | ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ |
|  |  |

**……**

**Υπογραφή**

Οδηγίες συμπλήρωσης: Παρακαλώ πολύ όπως συμπληρώσετε το/ τα δικαιώματα που επιθυμείτε να ασκήσετε καθώς και τις απαραίτητες συμπληρωματικές –διευκρινιστικέςπληροφορίες για την ταχύτερη ικανοποίησή του.

***Έντυπο για την άσκηση των δικαιωμάτων σύμφωνα με το Γενικό Κανονισμό για την Προστασία Δεδομένων 2016/679 από το υποκείμενο των δεδομένων.***

Ο «Δικηγορικός Σύλλογος Ρόδου» (ο «ΔΣΡ»), που εδρεύει στη Ρόδο, 25ης Μαρτίου 9, ΤΚ 85100, ως Υπεύθυνος Επεξεργασίας Προσωπικών Δεδομένων σας ενημερώνει στο πλαίσιο του Γενικού Κανονισμού για την Προστασία Προσωπικών Δεδομένων (GDPR) 2016/679 του ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΤΗΣ 27ης Απριλίου 2016 (ο «Γενικός Κανονισμός»): αναφορικά με τα ακόλουθα δικαιώματά σας,

**Δικαίωμα πρόσβασης (άρθρο 15)**: Έχετε δικαίωμα να ενημερωθείτε εάν και κατά πόσο ο «ΔΣΡ» επεξεργάζεται δεδομένα σας και εφόσον διαπιστωθεί η επεξεργασία αυτή έχετε δικαίωμα πρόσβασης σε αυτά καθώς και στις συμπληρωματικές πληροφορίες που ορίζονται στην παρ. 1 του άρθρου 15 του Γενικού Κανονισμού.

**Δικαίωμα διόρθωσης (άρθρο 16)**: Έχετε δικαίωμα να αιτηθείτε την επικαιροποίηση των δεδομένων σας την διόρθωση τυχόν ανακριβών δεδομένων καθώς και τη συμπλήρωση ελλιπών δεδομένων προσωπικού χαρακτήρα.

**Δικαίωμα διαγραφής (άρθρο 17)**: Έχετε δικαίωμα να υποβάλετε αίτημα διαγραφής των προσωπικών σας δεδομένων, όταν συντρέχουν οι περιπτώσεις του άρθρου 17 του Γενικού Κανονισμού, το οποίο θα ικανοποιείται υπό την προϋπόθεση ότι δε συντρέχει άλλη νομική βάση επεξεργασίας (όπως ενδεικτικά υποχρέωση επεξεργασίας προσωπικών δεδομένων που επιβάλλεται από το νόμο).

**Δικαίωμα περιορισμού της επεξεργασίας (άρθρο 18)**: Έχετε δικαίωμα να ζητήσετε περιορισμό της επεξεργασίας των προσωπικών σας δεδομένων στις ακόλουθες περιπτώσεις: **(α)** όταν αμφισβητείτε την ακρίβεια των προσωπικών δεδομένων και μέχρι να γίνει η επαλήθευση, **(β)** όταν αντιτίθεστε στη διαγραφή προσωπικών δεδομένων και ζητάτε αντί διαγραφής τον περιορισμό της χρήσης αυτών, **(γ)** όταν τα προσωπικά δεδομένα δεν χρειάζονται για τους σκοπούς επεξεργασίας, είναι ωστόσο απαραίτητα για τη θεμελίωση, την άσκηση και την υποστήριξη νομικών σας αξιώσεων, και **(δ)** όταν εναντιώνεστε στην επεξεργασία, επικαλούμενοι την παρ. 1 του άρθρου 21 του Γενικού Κανονισμού και μέχρι να γίνει επαλήθευση ότι υπάρχουν νόμιμοι λόγοι που μας αφορούν και υπερισχύουν των λόγων για τους οποίους εναντιώνεστε στην επεξεργασία.

**Δικαίωμα εναντίωσης στην επεξεργασία (άρθρο 21)**: Έχετε δικαίωμα να εναντιωθείτε ανά πάσα στιγμή στην επεξεργασία των προσωπικών σας δεδομένων όταν αυτή βασίζεται στο Άρθρο 6 παρ.(1) στοιχ. (ε) ή (στ) του Γενικού Κανονισμού εκτός εάν ο «ΔΣΡ» καταδείξει επιτακτικούς και νόμιμους λόγους για την επεξεργασία τους.

**Δικαίωμα εναντίωσης σε λήψη απόφασης βάσει αυτοματοποιημένης επεξεργασίας (άρθρο 22)**: Έχετε το δικαίωμα να αιτηθείτε την εξαίρεσή σας από τη λήψη αποφάσεων που βασίζονται σε αυτοματοποιημένη επεξεργασία, συμπεριλαμβανομένης της κατάρτισης προφίλ.

**Δικαίωμα στη φορητότητα (άρθρο 20)**: Έχετε δικαίωμα να λάβετε χωρίς χρέωση τα προσωπικά σας δεδομένα σε δομημένη, κοινώς χρησιμοποιούμενη και αναγνώσιμη από μηχανήματα μορφή ή να αιτηθείτε, εφόσον είναι τεχνικά εφικτό, να διαβιβάσουμε τα δεδομένα απευθείας σε άλλον υπεύθυνο επεξεργασίας.

Σας ενημερώνουμε περαιτέρω ότι:

**1.** Διατηρείτε τα παραπάνω δικαιώματα με την επιφύλαξη της ισχύουσας νομοθεσίας και των προβλεπόμενων σε αυτή περιορισμών.

**2.** Θα λάβετε απάντηση σχετικά με το αίτημά σας εντός μηνός από την παραλαβή του σύμφωνα με το άρθρο 12 §3 του Γενικού Κανονισμού. Έπειτα από σχετική ειδοποίηση, η περίοδος αυτή μπορεί να παραταθεί κατά δύο μήνες, εφόσον καθίσταται αναγκαίο, λαμβανομένης υπόψη της πολυπλοκότητας του αιτήματος και του αριθμού άλλων τυχόν εκκρεμών αιτήσεων προς τον «ΔΣΡ».

**3.** Σε περίπτωση απόρριψης της αίτησής σας, ο «ΔΣΡ» θα σας παρέχει σχετική αιτιολόγηση.

**4.** Εάν το αίτημά σας δεν πληροί τις προϋποθέσεις της ισχύουσας νομοθεσίας, ο «ΔΣΡ» διατηρεί το δικαίωμα είτε: **(α)** να σας ζητήσει εύλογη αμοιβή, λαμβάνοντας υπόψη τις διοικητικές δαπάνες για την παροχή των αιτούμενων πληροφοριών, την επικοινωνία προς εσάς τη διεκπεραίωση της αιτούμενης ενέργειας κλπ, είτε **(β)** να απορρίψει το αίτημά σας.

**5.** Εάν ανακύψουν αμφιβολίες ως προς την ταυτότητα του αιτούντος, ο «ΔΣΡ» διατηρεί το δικαίωμα να ζητήσει πρόσθετες πληροφορίες προς τον σκοπό επαρκούς ταυτοποίησης.

**6.** Εάν παραβιάζονται τα δικαιώματά σας, σας ενημερώνουμε ότι έχετε το δικαίωμα να υποβάλλετε καταγγελία στην Αρχή Προστασίας Δεδομένων Προσωπικού Χαρακτήρα (Λεωφόρος Κηφισίας, αρ. 1-3, 11523 Αθήνα, τηλ: 210.6475600, email: complaints@dpa.gr).

Σε περίπτωση που επιθυμείτε να ασκήσετε ένα ή περισσότερα από τα προαναφερθέντα δικαιώματα παρακαλούμε πολύ όπως συμπληρώσετε την παραπάνω αίτηση με τα στοιχεία που απαιτούνται για την εξακρίβωση της ταυτότητάς σας και το/τα δικαιώματα που επιθυμείτε να ασκήσετε. Στη συνέχεια, παρακαλούμε όπως αποστείλετε τη φόρμα ηλεκτρονικά στη διεύθυνση DPO@dsrnet.gr ή ταχυδρομικά στη διεύθυνση: 25ης Μαρτίου 9, Ρόδος, TK: 85100, Ελλάδα, υπόψη DPO.

Με εκτίμηση,

Υπεύθυνος Προστασίας Δεδομένων

dpo@dsrnet.gr